by admin
भोजपुरी के सबले बड़का निर्माता अभय सिन्हा अब भोजपुरी परदा पर प्रेम कहानी वाली फिलिम ‘एक दुजे के लिए’ लेके आवत बाड़न. अभय सिन्हा क एह फिल्म में भोजपुरी के दू गो सुपरस्टार दिनेशलाल यादव निरहुआ आ पवन सिंह बाड़े. एकर निर्माण अभय सिन्हा आ हिन्दी फिल्म निर्माता टी०पी० अग्रवाल मिलके कइले बाड़न. यशी फिल्मस् प्रा०लि० आ कैपिटल फिल्मस् प्रा०लि० के बैनर में बनत एह फिल्म के निर्देशक अनिल अजिताभ हउवें. दक्खिन भारतीय अभिनेत्री मधु शर्मा, एहसान खान आ संगीता रमन के मजगर भुमिका बा एहमें.
भोजपुरी परदा पर हमेशा एक से बढ़कर एक सामाजिक, पारिवारिक फिलिम देबे वाला अभय सिन्हा के पूरा भरोसा बा कि ‘एक दुजे के लिए’हर वर्ग के दर्शकन के नीक लागी.
(प्रशांत निशांत के रपट)
Categories: इण्डस्ट्री न्यूज, फिल्म, फिल्मकार |
No Comments »
by admin
भोजपुरी सिनेमा के सुपरस्टार्स दिनेशलाल यादव ‘‘निरहुआ’’ आ पवन सिंह के जोड़ी जल्दिए ‘एक दुजे के लिए’ में नजर आई. यशी फिल्मस प्रा. लि. आ कैपिटल फिल्मस् प्रा. लि. के बैनर तले बनल अभय सिन्हा आ टी. पी. अंग्रवाल के एह फिलिम के निर्देशन कइले कई हाली भोजपुरी के सर्वश्रेष्ठ निर्देशक रहल अनिल अजिताभ. फिल्म में दक्षिण भारतीय अदाकारा मधु शर्मा, एहसान खान आ संगीता रमणो खास भूमिका में बावे लोग.
फिल्म में युवा दिलन के प्रेम कहानी देखावल गइल बा. गीत बा प्यारेलाल यादव आ संतोष पूरी के आ सगीत हवे धनंजय मिश्रा के. छायांकन दामोदर नायडू, संपादन हरीश चौधरी, आ कार्यकारी निर्माता अंजनीकांत श्रीवास्तव हउवें. अबहीं फिल्म क पोस्ट प्रोडक्शन काम जोर शोर से चलत बा.
(प्रशांत निशांत के रपट)
Categories: फिल्म |
No Comments »
ces_Latn bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva kas_Deva eng_Latn